Ne oan ket bet o welet Exit Through the Gift Shop er sinema. Ha neo ket grevus ^^ Ur film iskis eo. Ur film diwar-benn ar street art eo, met dreist-holl diwar-benn un den Mr. Brainwash. Nem eus ket choant kontañ re a draoù rak digredus awalch eo. A bep seurt skeudennoù a vez gwelet, tud o komz eus o eñvorennoù ha skeudennoù kozh bet filmet gant Thierry Guetta (a zeuio da vezañ Mr. Brainwash). Ur film diwar-benn an arz eo ha dreist-holl diwar-benn an doare ma chall forzh piv dont da vezañ arzour, zoken ma no deus netra da lârat . Ouzhpenn-se ez eus ur preder diwar-benn an doare meo deuet ar street art da vezañ un arz evel ar reoù all, gant oberennoù gwerzhet ker-ruz ha gwelet er mirdioù. Daoust ha neo ket sañset ar street art da chom er straedoù ha bezañ un doare da vont a-enep ar gevredigezh dre vras? Un arz maez lezenn un tamm? Dedennus-tre eo neuze met neo ket dreistordinal a-fed framm na netra. Un teulfilm klasel war ur sujed a-feson.